Cloaca Maxima

Le Cloaca Maxima (latin: Cloāca Maxima, litteralmente "Le plus grande systema de drenage") esseva originalmente construite pro drenar le aqua de pluvia del citate de Roma, e es un del prime systemas de drenage del mundo. Su nomine es ligate a illo de Cloacina, un dea roman.

Construite durante o le Regno Roman o le prime Republica Roman, illo esseva edificate in le antique Roma pro drenar le paludes local e eliminar le ruder del citate. Illo transportava le effluentia al fluvio Tibere, que curreva juxta le citate. Le cloaca comenciava al Forum Augustum e finiva al Ponte Rotto e Ponte Palatino. Illo comenciava como un canal a celo aperte, sed se developpava in un cloaca multo plus grande con le passar del tempore.

Agrippa renovava e reconstrueva grande parte del cloaca. Verso le prime seculo p.C., tote le dece-un aqueductos roman esseva ligate al cloaca. Post le cadita del Imperio Roman, le cloaca esseva ancora usate. In le seculo XIX, illo habeva devenite un attraction touristic. Alcun partes del cloaca es ancora usate hodie. Durante su epocha de splendor, illo esseva multo appreciate como un symbolo sacrate del cultura e del ingenieria roman.

Categoria:Canalisation
Categoria:Foro roman